gl en gl gl gl gl gl en gl gl gl es gl gl pt gl es gl fr gl gl gl gl gl gl gl gl gl gl gl gl gl gl gl gl es gl fr gl gl gl es es fr pt gl gl es gl gl gl gl es gl fr gl gl gl es gl fr gl gl gl es gl fr gl eu gl gl gl gl gl gl gl gl gl gl gl gl gl gl es gl gl gl gl gl ca gl gl es es gl it gl gl gl gl gl war es gl gl pt gl gl ceb ca es gl nb gl gl es pt sv gl pt gl cs gl de gl cs gl gl gl gl gl gl cs lt gl gl gl gl gl gl cs lt gl gl gl de lt gl gl gl gl gl gl gl da fr gl es gl gl pt gl gl gl gl gl gl gl gl gl gl gl gl da cs lt gl gl gl gl gl gl gl gl gl da de lt gl gl gl gl gl gl gl gl da cs lt gl gl gl gl gl gl gl da cs lt gl gl hu ca gl it en gl gl gl gl gl pt gl it pt gl it gl gl it fr gl it gl gl it gl gl gl en gl gl pt gl gl gl gl gl gl gl gl gl gl gl es gl gl gl es gl gl gl gl pt gl gl pt gl gl gl gl gl gl gl gl it gl gl es gl gl pt gl gl fr gl gl es it es it ca it en it pt it gl gl gl pt pt pt gl gl gl en pt gl gl la pt ceb es gl es en en en en en es ca pt pt en gl gl en pt it en it pt sk pt gl it ast fr cs pt gl gl es pt it it it it en it gl it en pt de it it gl it gl en es he gl en gl gl gl gl gl gl gl pt pt en gl it it ca gl gl it it gl gl gl gl it gl gl gl gl gl es gl it it gl es es gl gl it ca gl gl it gl ca it gl gl gl gl gl gl es gl it en gl gl gl pt pt gl es gl de pt it it gl it gl es ca gl it it gl en gl pt da pt gl gl es gl gl gl gl it en en pt pt en es hbs_lat fi it en en gl vi gl hu gl gl gl ko it gl it it gl gl it gl vi it gl gl it pt pt es pt gl gl en es es nl it gl gl pt gl de it it it en gl gl gl gl gl gl gl gl gl gl gl pt gl it gl gl gl gl gl gl it en gl gl es gl gl gl gl gl it gl it gl gl gl gl gl it gl gl gl gl gl en it es fr en en gl gl gl gl gl es gl es fr es en en ceb es gl gl fr pt es pt gl gl hu it gl gl ast en gl it gl gl gl pt pt gl gl pt it gl it pt pt gl gl gl fr es pt ast gl gl gl gl gl gl gl es gl gl gl gl gl gl gl gl gl it gl gl gl en gl gl gl
Blogue do Equipo de Normalización e Dinamización Lingüística do IES Pintor Colmeiro (Silleda)
Mapa da Mitoloxía de Trasdeza
17 de dec. de 2015
Entregáronse os premios do concurso de lemas e debuxos do concurso que o Equipo de Normalización convocou no centro.
Premio debuxos: Patricia González (1ºA) Ana Castro (1ºA)
Premio lemas: Nerea (1ºA), Cristian (1ºA), Diego Lamas Barro (1ºB),  Paula Rosende (1ºC), Lorena Rodríguez (1ºC), Nerea Bibian Pascual (2ºA), Iria Moreira suárea (2ºB), Xoana Rivas López (2ºB), Sheila Pereira (2ºB), Álex Faílde (4ºA).
Publicado por as ferreiras ás 12:15 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: concurso, foto, premio, silledagasalla
15 de dec. de 2015
Reflexións sobre a violencia de xénero
O alumnado de 1º de bacharelato traballou moito o tema da violencia de xénero, achegándonos moi boas e ben elaboradas reflexións. A seguinte é de Mariña Castro (1º bacharelato):
Para comezar vou presentar o resultado da Macroenquisa da Violencia contra a Muller 2015: o 12,5% das españolas afirman que sufriron violencia física ou psicolóxica por parte das súas parellas ou exparellas. Outra (demasiado) alta porcentaxe delas non está aquí para contalo.
Vivimos nun mundo no cal se utiliza a violencia para "resolver" conflitos.
De todos é sabido que innumerables persoas foron asasinadas ao longo da historia (pola súa ideoloxía,etnia, relixión, orientación sexual etc.)
Dende o meu punto de vista estas guerras, con nome ou sen el teñen algún factor en común co maltrato realizado contra as mulleres.
Como dixo Baudelaire: " sempre hai unha vítima e un verdugo no amor". Esta cita , mirada en relación co tema que nos atinxe, fálanos dese "amor" no cal un dos compoñentes da parella leva as rendas e o outro é sometido á vontade do primeiro, que ten esa sede insaciable de dominación e poder que satisface mediante a acción de facer sentir inferior á chamada vítima.
Pois ben, ao igual que ese pseudoamor do que falaba Baudelaire tamén están implantadas no pensamento colectivo unha serie de etiquetas e roles de xénero que separan e distinguen aos seres humanos en función do seu sexo.
Concretamente, os homes cargan con ideais absurdos de masculinidade e as mulleres cargan co concepto de que fraxilidade é igual a feminidade.
Quen non escoitou nunca que "eles non choran"?
Elas son mandonas, histéricas e golfas.
Eles teñen madeira de líder, teñen carácter e son uns casanovas.
Horrorízame que aínda se pense que as vítimas de violación "van provocando", tamén que existan prácticas coma a ablación , que ás mulleres se lles pague menos no traballo etc.
Dende o meu punto de vista isto é debido a que aínda existe esa ideoloxía bárbara imposta fai séculos que me gusta resumir como "ponte guapa e estate caladiña para pescar o marido que te ha de matar". En definitiva, podemos concluír dicindo que son esta mestura de violencia global, amor paixonal e a catapulta do home porriba da muller o néctar qye alimentaa lacra social da violencia de xénero.
Publicado por as ferreiras ás 17:43 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: alumnos, Día da Violencia de Xénero, porque me peta, violencia de xénero
11 de dec. de 2015
A nosa homenaxe a Neira Vilas
Durante estes días colocamos un panel á entrada do centro con achegas do alumnado sobre a figura do recentemente falecido Xosé Neira Vilas
Publicado por as ferreiras ás 10:02 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
10 de dec. de 2015
Os alumnos de diversificación foron a voz da denuncia da violencia de xénero cun traballo no que lembraron os nomes das mulleres e as nenas asasinadas este ano.
Etiquetas: alumnos, Día da Violencia de Xénero, violencia de xénero
Solucións contra a violencia de xénero
O alumnado de 4º B tamén fixo a súa achega ao Día Contra a Violencia de Xénero. E fixérono desde un punto de vista positivo, ofrecéndonos uns botes de remedios contra a violencia
Publicado por as ferreiras ás 19:48 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: alumnos, Día da Ciencia en Galego
4 de dec. de 2015
Concentración contra a violencia de xénero
O alumnado de 4ºA xunto con outros grupos de alumnos de Silleda participaron o pasado 25 de novembro nunha concentración contra a violencia de xénero organizada polo concello
Publicado por as ferreiras ás 12:19 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Día da Violencia de Xénero, foto, violencia de xénero
3 de dec. de 2015
Taboleiro do mes de decembro
Un dos traballos que está realizando o taller de normalización é a da difusión de noticias que teñen que ver coa lingua. Así ocupamos a maior parte do taboleiro da entrada do centro.
Publicado por as ferreiras ás 09:57 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
2 de dec. de 2015
A Aldea de Balbino na crónica de Neira Vilas
A ALDEA DE BALBINO
NA CRÓNICA DE NEIRA VILAS
Xoán Carlos García Porral
Xosé Neira Vilas voltou a emigrar; para non volver. Pero, desta vez, deixounos unha herdanza que temos a obriga de conservar, protexer e difundir a través da nosa lingua: a súa obra. O 23 de outubro deste ano, arredor da unha tarde, foi a última vez que estiven falando con el na súa casa. Acompañábame Fe, amiga e compañeira de traballo. Pepe agardaba polo xantar. Recibiunos encantado, e durante algo máis de media hora desfrutamos das súas sempre agarimosas e engaiolantes verbas. Entre unha e outra anécdota, dixo: “Eu, non fondo, dedícome a escribir xogando coa mentira”. Sempre humilde, restaba importancia a súa faceta de cronista dun mundo esquecido e subestimado como era a aldea do seu tempo de neno. Así que, en 1961 creou a Balbino. E a través deste, infundiu pulos en todos aqueles que nacemos e vivimos no rural. Dignificou aos labregos e aos emigrantes. E como dicía antes, agora o noso deber e perpetuar a súa obra. Esa é a mellor homenaxe que lle podemos facer. Gracias Pepe.
Cando Balbino, o protagonista de Memorias dun neno labrego, se refire á aldea, empézaa presentando como unha mestura de lama e fume, onde os cás ouvean e a xente morre cando está de Deus. Nesta aldea, os seus veciños eran propietarios dunhas construcións básicas: unha casa na que vivir e que se compartía co gando, e un pallal, un hórreo e un alpendre no que gardar as ferramentas, o carro e outros apeiros da labranza, así como a leña e o froito das colleitas realizadas ao longo do ciclo agrícola. Estas casas tamén se caracterizaban por posuír un terreo e unha horta na que cultivar legumes e hortalizas destinados tanto ao consumo doméstico como animal. Por outra parte, toda a veciñanza compartía un muíño no que moer o gran para alimentar aos animais e facer o pan, e un regueiro, un río ou unha presa no que fregar a roupa cando estaba xa está sucia.
En canto á roupa, esta non soia ser do mellor. O mesmo Balbino fai referencia a que no verán andaba descalzo, reservando os zocos para o inverno, previo untado con graxa de porco. Nos pantalóns eran frecuentes os remendos, así como era habitual ter un   traxe e uns zapatos novos (aínda que estes tiveran certo tempo) cos que lucir os domingos e os días de festa e situarse preto dos “ricos” (Manolito), que acostumaban non só a poñer zapatos novos e traxes bos, senón tamén a levar consigo un reloxo. Os ricos tamén se distinguían pola súa alimentación. Mentres estes desfrutaban do pantrigo e de leite con café, aos menos avantaxados só lles quedaba o pan de boroa e o caldo. Iso si, ambas clases sociais tiñan acceso ao viño, aínda que aqueles con máis frecuencia ca estes.
Pero no vestir e no comer non só era onde se apreciaban estas diferenzas sociais. A realización dos traballos e das tarefas agropecuarias, base do sistema económico do mundo rural, trazaba a liña divisoria entre ricos e pobres, entre “amos” e “caseiros”, entre propietarios e servos. A familia de Balbino levaba ás costas o cualificativo de “caseiros”, algo que os facía ser máis pobres ca os pobres por ter que aturar aos amos, ademais de entregarlles a estes a metade de cada colleita. Unha das saídas a esta situación ía ser a emigración: unha maleta de madeira feita por un carpinteiro, unha viaxe en barco desde os peiraos de Vigo ou de A Coruña, e unhas cartas cargadas de morriña desde o outro lado do Atlántico, converteríanse nos selos de identidade dunha “raza” de xente sufridora e inconformista que loitou por mellorar a súa situación e a das súas familias.
Os traballos agropecuarios concatenábanse ao longo do ano segundo a estación e o froito que houbera que sementar ou recoller. O carrexo de esterco no carro, a gradadura das terras para o sementado do millo e das patacas, a arrendadura destas para quitarlle as herbas, o ter que levantarse cedo (ás tres da mañá) para ir xuntar os mollos,... eran tarefas que tiñan o seu momento oportuno ao longo do ano, e sempre tendo en conta o ciclo lunar. Por exemplo, durante o crecente non se podían matar os porcos xa que logo a carne criaría bichos, mentres que polo minguante non só se podía realizar a matanza senón que tamén era o tempo oportuno para botar a remolacha e poñer a horta e o cebolo, xa que deste xeito estes froitos non espigarían.
Mais había tarefas que eran de todos os días ou, cando menos, que gozaban de certa frecuencia: ir co gando para o monte despois de ter que erguerse cedo, tornar a auga coa sacha nos prados de rega, ter as ferramentas a punto como era o caso do cravuño da gadaña,... E nestas tarefas cotiás os rapaces xogaban un importante papel, xa que normalmente eran os encargados de chamar o gando nas épocas de labra das terras. Este cometido imposto polos maiores da casa traía consigo o abandono escolar. Ante o traballo das terras, sobre todo se estaba bo día e non chovía, calquera outra actividade propia dos rapaces coma ir a escola ou xogar, perdía a súa razón de ser. Con saber ler e escribir era dabondo. E algún, se era terra de bandas, podería aprender algo de música coa finalidade de gañar algún diñeiro. A outros rapaces non lles importaría faltar á escola, aínda que fora para traballar no agro. E é que daquela o dito de que “a letra con sangue entra” estaba tan presente que algún ata lataba sen ter unha causa “xustificada”, como podería ser o ter que axudar na casa.
Outra actividade propia dos rapaces era o xogo, tanto cando os seus proxenitores llo permitían coma cando os desobedecían ou faltaban á escola. Xogos tradicionais como a panda, a estornela ou a pita cega, alternaban coa imaxinación propia do neno á hora de facer macacos coas carolas dos nabos, facer paxareiras, armar liñas no río para pillar troitas ou lazos no monte para os coellos. Esta imaxinación que os rapaces depositaban á hora de procurar un entretemento, víase ilustrada polos contos dos maiores ao pé do lume da lareira. As lendas, os contos de meigas, as anécdotas de tempos pasados,... ían fixando nos nenos un mundo máxico entrelazado coa realidade na que lles tocaba vivir, de tal xeito que a veces non se sabía onde remataba a realidade e onde empezaba o imaxinario.
Outra fonte de entretemento, tanto para nenos coma para xente maior, eran as festas e as feiras. Nestas non podía faltar a ración de polbo, tanto se se vendía gando coma se se mercaba. Menos frecuentes eran as festas, pero non por iso menos desexadas. Cada parroquia posuía a súa ou súas festividades (a Virxe do Carme, o San Antón, o San Roque, o San Ramón,...). O repenicar das campás e o ruído dos foguetes marcaban o lugar a onde un debía dirixirse se quería gozar dun día de troula e lecer. Os oficios litúrxicos nas igrexas e a música de banda e dos gaiteiros nos soutos e nas carballeiras, xunto coa luz de cores que propiciaban os faroliños, ambientaban o día ou días de festa nos que a aldea rachaba coa rutina diaria do labor agrícola e gandeiro. Os nenos, a correr tras das canas dos fogos; os mozos e os maiores, a gozar do baile no campo da festa. Estas eran as celebracións que marcaban e definían a identidade dunha determinada comunidade fronte aos pobos veciños. Pero por riba de todas elas estaban as festas tradicionais galegas: o canto dos reis, o Entroido e o San Xoán. Esta última ía cargada de maxia: as cacharelas alumaban a noite máis curta do ano entre o son das gaitas, o bater das pandeiretas, e os aturuxos da xente, empurrada por as xerras de viño e o baile arredor do lume escorrentador das meigas.
Pero estes tempos de festa e divertimento alternaban con momentos de tristura, sendo a morte o feito que maior desconsolo e solidariedade producía entre a veciñanza. O velorio transcorría na casa do defunto. A cociña enchíase de xente da aldea e doutras parroquias, e aos que se quedan pola noite había que darlles a cea. Non eran poucas as veces nas que esas noites de pésame e de rosarios se acababan convertendo en encontros idóneos para poñerse ao día nos contos e botar a partida ás cartas. A carreira das campás das igrexas facían pública unha morte. Unha morte que traería consigo o loito para os familiares do falecido e ter que quedarse na casa cando había festa na aldea ou en parroquias próximas. Os máis beneficiados, a parte dos que ceaban na casa do defunto, eran os curas. Estes comían queixo e pantrigo na sancristía, unha parva ofrecida pola familia do finado como agradecemento polas honras fúnebres. Á marxe desta función, os cregos velaban polo recto comportamento do pobo, así como pola instrución da catequese. Tamén había aqueles que excedían da súa función preparando aos mozos e mozas en disciplinas seculares (matemáticas, lingua, historia,...), ou que incluso compartían unha cunca de viño e botaban un conto cos homes da parroquia na taberna. Eran os máis “modernos”. E todo cura precisaba dun sancristán. Este tiña unhas funcións ben definidas, que ían desde tocar as campás ata atender os enterros e cabodanos, varrer, botar a auga na pía, acender e apagar as candeas, sacar a caixa das ánimas, coidar os santos,...
Neste ambiente rural, Balbino tiña inquedanzas. A aldea quedábaselle cativa. El, fillo de caseiros, máis pobres ca os propios pobres por ter que aturar aos amos, dábase conta de que a vida non era igual para todos.
(Texto tirado do libro “De Balbino a hoxe. Cambios e transformacións na aldea”, Lóstrego 2012; prologado por Xosé Neira Vilas).
Publicado por as ferreiras ás 20:35 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Balbino, escritores, Xoán Carlos García Porral, Xosé Neira Vilas
Publicacións máis recentes Publicacións máis antigas Inicio
Subscribirse a: Publicacións (Atom)
Estudo sociolingüístico IES Pintor Colmeiro
Paisaxe lendaria e toponímica de Silleda
02.Gran Hermano 2011: 'Hablaba gallego, que bajón!!!'
03. Gran Hermano. 'Autoxenofobia'
04. Principais fenómenos das linguas en contacto
05. A memoria da lingua
06. Lingua de reis, lingua de pobo
07. "Vivir cada día" nos anos 70
08.O castelán, lingua de pobres nos Estados Unidos
09.En galego, por que non?
10. Dez anécdotas reais sobre o galego
Tamén estamos no facebook, únete a nós!
SilledAgasalla. Entrega de premios
Reflexións sobre a violencia de xénero
A nosa homenaxe a Neira Vilas
Os nomes das vítmas
Solucións contra a violencia de xénero
Concentración contra a violencia de xénero
Taboleiro do mes de decembro
A Aldea de Balbino na crónica de Neira Vilas
Tabeirós Montes - Xornal de Tabeirós-Terra de Montes
Cabanelas contra o espolio e a invasión dos eólicos - Alarma de Terra de Montes A asociación Alarma Terra de Montes continua incansábel, despois de charla informativa celebrada o sábado na aldea de Cabanelas,...
A Marela Tarabela (ed. dixital)
Coa nosa xente - *Guillermo López Taboada**, un informático emprendedor e multipremiado, «o catedrático máis novo da UDC» * Hai uns días La Voz de Galicia informaba sobre...
O galego vai contigo - Campaña de Galiza Nova para que a mocidade tome consciencia da lingua na que se relaciona e que aposte por usar o galego. Esta iniciativa ben podía estar ...
Portas aDentro 2022 - O noso resumo deste curso 2021/2022: o número XXXII da nosa revista. Podedes descargala aquí ou premendo sobre a imaxe.
AS NOSAS ÁRBORES NAS PORTAS - Ola amiguiños e amiguiñas!! Xa podemos decir que a semente do noso proxecto *FORTES COMA CARBALLOS* empeza a agromar. De todos os traballos que fixemos es...
O blogue do Carlos Callón
Revista de imprensa da presentación nacional d'O libro negro da lingua galega - - Carlos Callón publica o 'libro negro' do galego, que evidencia os 500 anos de represión contra a lingua. *Praza*, 10 de xuño de 2022. - Ca...
Paleta planeta - *U*n álbum ilustrado dun tándem que xa coñeciamos: *Yolanda Castaño e Xosé Tomás*. Ambos asinan o álbum *Paleta planeta*, publicado por Baía, que nos ac...
A Biblioteca do Colmeiro
- ENQUISA DE PARTICIPACIÓN DO ALUMNADO PARA A REVISIÓN DO PROXECTO LECTOR DE CENTRO O obxectivo desta enquisa é que os alumnos e as alumnas participedes, ...
Hai vida nos libros - Este ano conmemoramos o 23 de abril, Día do Libro, en colaboración co grupo da biblioteca e o club de lectura, cunha actividade de animación á lectura. Pux...
Coreografía Negra sombra no Dia de Rosalía 2021 - A Asociación de escritores e escritoras en lingua galega convidounos a coreografiar esta versión de "Negra sombra" de Sebastian Black e Its Soul
A romaría do San Verísimo de Ponte - Publicado en Faro de Vigo - Deza/Tabeirós (27/09/2020). Nun ano atípico debido á COVID-19, moitas festas viron reducidos os seus actos ou simplemente can...
SNL do Concello de Zas
PANXOLIÑAZAS - O xa tradicional concurso de vídeos e Nadal, PanxoliñaZAS, xa está en marcha. BASES ORGANIZA Concello de Zas a través do seu Servizo de Normalización Lingü...
ENTROIDO 2017 - O entroido da cacharela
PARAUGAS DA LINGUA Coordinadora de Equipos de Normalización e Dinamización Lingüística da Barbanza.
CALENDARIO ADHESIVO - A coordinadora de ENDL do Barbanza elaborou o seguinte calendario adhesivo, que foi repartido entre o alumnado dos distintos centros da comarca.
Saída 5º e 6º ao Museo Massó - Fai unhas semanas os alumn@s de 5º e 6º fixemos a saída motivadora do proxecto deste curso. Esta vez visitamos o Museo Massó de Bueu. Podedes ver o ben que...
RELIXIÓN IES Pintor Colmeiro
- *LA DUDA* Título originalDoubtAño2008Duración104 min.País[image: Estados Unidos] Estados UnidosDirectorJohn Patrick ShanleyGuión John Patrick Shanley (Obr...
'Viaxes con gusto', con Alberto Ribas - O blogueiro* Alberto Ribas* pasou esta semana polas aulas de galego do IE Cañada Blanch para falar cos nosos alumnos de 1º, 2º e de 3º ESO sobre dúas das ...
Fin de semana en Gandarío - Como vos prometemos, aquí están as fotos do noso fin de semana no albergue de Gandarío. As fotos non recollen toda a diversión deses tres días, mais son o ...
Coordinadora ENDL Deza Tabeirós Terra de Montes
II Festa das palabras - Os ENDL da Estrada celebraron a II Festa das palabras en colaboración co concello. Durante o acto entregáronse os premios do II concurso de Micropoemas e ...
URXENCIAS - Este foi un dos vídeos elexidos dende o Colexio de O Irixo para o concurso de curtas organizado pola Coordinadora Comarcal dos equipos de Dinamización Ling...
No Baixo Miño en galego | Actividades e propostas dos EDLG desta zona
En galego,… máis e mellor - No que vai de curso o ENDL do CEIP de Randufe sacou os números 49, 50 e 51 do seu boletín. Nº 49 Nº 50 novembro 2014 en galego,. from ceiprandufe Nº 51 xan...
SILLEDA PARTICIPA! CON SP TI PARTICIPAS!
A Concellería de Cultura e Participación Cidadá programa un total de oito obradoiros para o rural - A Concellería de Cultura e Participación Cidadá, que dirixe Matías R. Da Torre, vén de programar para este ano unha variada oferta de obradoiros para dese...
Buratonegro. Club de lectura
5 curiosidades de animais que non coñecias - Compartimos o noso fascinante planeta cunha amplísima variedade de seres vivos, polo cal mentres máis coñecémolos e mentres máis sabemos deles, mellor. Par...
coordinadora EDL Verín Viana
PROMOCIÓN DA PELÍCULA "VILAMOR" NA NOSA COMARCA - Esta semana, algúns dos centros da comarca tivemos a oportunidade de acoller a promoción da película *Vilamor*, protagonizada tamén por un actor da zona: ...
III Concurso de microtextos “Terras do Umia” - Para participares preme na seguinte ligazón http://cotovia.org/micro/concursomicro.php
Coordenadora de Equipas de Normalizaci�n Ling��stica de Ferrolterra
Coordinadora de ENDL de Tabeir�s- Terra de Montes
CDEDLG DE VIGO E BISBARRA
17 de maio (26)
25 de novembro contra a violencia de xénero (1)
Agustín Fernández Paz (4)
Alfonso Daniel Rodríguez Castelao (3)
Antonio García Teijeiro (1)
Avelino Pousa Antelo (1)
Carlos Vila Sexto (1)
Celso Emilio Ferreiro (7)
Concello de Silleda (20)
Consellería de Educación (3)
Consello da Cultura Galega (2)
Coordinadora Comarcal Deza-Tabeirós-Montes (3)
CPI Atios Valdoviño (1)
Día da Ciencia en Galego (61)
Día da ilustración (3)
Día da Lingua Materna (2)
Día da Paz (3)
Día da Poesía (31)
Día da Violencia de Xénero (9)
Día de Rosalía (34)
Día do libro (1)
Dpto. de Inglés (1)
Faro de Vigo (3)
feito polos alumnos/as (5)
fotografar a lectura (2)
Francisco Fariña Busto (1)
IES Pintor Colmeiro (7)
Isaac Díaz Pardo (1)
José Ángel Docobo (1)
Juan Calderón Bustillo (1)
Kiko da Silva (1)
logos e carteis (3)
Luz Pozo Garza (1)
Manuel Caeiro Rodríguez (1)
María Gaetana Agnesi (1)
María Pilar García Negro (2)
María Victoria Otero Espinar (1)
Matías da Torre (1)
Mini e Mero (1)
Museo do Pobo Galego (2)
nais e pais (1)
nomeamos as aulas (23)
Nós cantar cantamos (16)
Nova Escola Galega (1)
Ofelia Lema Villar (1)
Olimpio Arca Caldas (4)
Ollos de aula (5)
porque me peta (68)
Programa de excelencia (8)
proxecto Antonio Fraguas (27)
Ramón de Valenzuela (4)
Ramón María Aller (3)
Raúl Gómez Pato (3)
Roberto Vidal Bolaño (1)
Rosalía de Castro (9)
Suso de Toro (8)
Taller de normalización (1)
Valedor do Pobo (1)
violencia de xénero (5)
Vitaminas para o galego (3)
Xabier P. Docampo (7)
Xoán Carlos García Porral (12)
Xosé Lueiro Lemos (2)
Xosé María Díaz Castro (2)
Xosé Neira Vilas (13)
Xosé Rodríguez González (4)
Xosé Vázquez Pintor (1)
Secretaría Xeral de Política Lingüística
A Mesa pola Normalización Lingüística
Coordinadora de Traballadores/as de Normalización da Lingua
Coordinadora Galega de Equipos de Normalización e Dinamización Linguística
Equipo de Normalización e Dinamización Lingüística do IES Pintor Colmeiro
Ver o meu perfil completo
Tema Ventá de imaxe. Con tecnoloxía de Blogger.